b'\n_START_ARTICLE_\nGeorge Atwood\n_START_PARAGRAPH_\nGeorge Atwood (London, listopad 1745. \xe2\x80\x93 London, 11. srpnja 1807.), bio je engleski fizi\xc4\x8dar, matemati\xc4\x8dar i inovator.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Westminsteru, a to\xc4\x8dan nadnevak njegova ro\xc4\x91enja nije poznat. Pretpostavlja se da je ro\xc4\x91en malo prije kr\xc5\xa1tenja 15. listopada 1745. Poha\xc4\x91ao je lokalnu \xc5\xa1kolu. Godine 1765. poha\xc4\x91a koled\xc5\xbe Trinity Sveu\xc4\x8dili\xc5\xa1ta u Cambridgeu, gdje je diplomirao 1769. Iste je godine za svoj rad dobio Smithovu nagradu, \xc5\xa1to mu je donijelo status fellowa pa je na koled\xc5\xbeu po\xc4\x8deo i predavati. Od 1776. \xc4\x8dlan je Kraljevskog dru\xc5\xa1tva. Godine 1784. objavio je ud\xc5\xbebenik A Treatise on the Rectilinear Motion u kojemu je opisao stroj koji je kasnije po njemu dobio ime. Taj stroj ilustrirao je Newtonov prvi zakon gibanja. Godine 1804. objavio je analizu temeljnih zakona fizike. Bio je tako\xc4\x91er i poznati \xc5\xa1ahist \xc4\x8dije je umije\xc4\x87e pam\xc4\x87enja vlastitih i tu\xc4\x91ih partija \xe2\x80\x93 pored ostalih i vode\xc4\x87ega \xc5\xa1ahista onoga doba Philidora \xe2\x80\x93 ostavilo vrijedni povijesni zapis budu\xc4\x87im nara\xc5\xa1tajima. _NEWLINE_Djela je objavio u Philosophical Transactions of the Royal Society, za \xc5\xa1to je dobio Copleyevu medalju Kraljevskog dru\xc5\xa1tva.'